ร้านฮิตอีกหนึ่งร้านภายในห้างสยามเซ็นเตอร์ค่ะ ซึ่งอาหารและขนมหวานดูน่าสนใจยิ่งนัก
ร้านตกแต่งได้น่ารักโทนอ่อนๆบนชั้นบนสุดของห้างสยามเซ็นเตอร์ใกล้ๆกับศูนย์อาหาร

การบริการก็ได้มาตรฐานระดับห้างดีค่ะ

สำหรับเมนูอาหารนั้น ดูน่ากินน่าสั่งไปเสียทุกอย่าง เป็นสไตล์ฟิวชั่นปนๆระหว่างญี่ปุ่น อิตาเลียน
อาหารก็ดูหลากหลายและหน้าตาน่ารับประทานดีค่ะ  สำหรับเมนูที่สั่งในวันนี้มีดังต่อไปนี้ค่ะ

1. Pork cheese curry
ข้าวแกงกะหรี่หมูทอดสอดไส้ชีสรสเข้มข้น  ปริมาณหมูทอดไส้ชีสน้อยไปนิด อร่อยระดับกลางๆ
2. Hamburg curry gratin 
ชีสอัดแน่นจริงๆค่ะสำหรับเมนูนี้  หน้าตาชวนทานมากๆสำหรับคนรักชีส เป็นเบอร์เกอร์อบชีส
ในแกงกะหรี่ค่ะ อร่อยแต่เลี่ยนไปหน่อยค่ะ
3. Chicken picata 
จานนี้เพื่อนสั่งค่ะ ขออภัยที่ไม่ได้แอบชิมรสชาติ  ถ้าจำไม่ผิดน่าจะเหมือนเป็นไก่ทอดกรอบ
ทานกับเลม่อนและซอสทาร์ทาร์
4. Spa parma ham
เป็นสปาเกตตี้ครีมซอสที่แต่งหน้ามาด้วยพาร์ม่าแฮมแผ่นใหญ่ ผักสด และพาร์มีซานชีสค่ะ
ดูไม่ค่อยลงตัวเท่าไหร่ เหมือนต่างคนต่างแยกส่วนกันมาค่ะ  ทานร่วมกัน รู้สึกว่าเข้ากันได้ไม่ดีนัก
5. Arabiki yaki pasta
เมนูนี้น่าจะเป็นฟิวชั่นตัวจริง ที่ผสมผสานทั้งญี่ปุ่นและอิตาเลียนได้อย่างลงตัวค่ะ เส้นสปาเกตตี
รสชาติแบบยากิโซบะ แต่มี spicy sausage มาช่วยเพิ่มรสชาติ  ข้างบนเพิ่ม texture แบบกรุบๆ ของไข่กุ้งและก็สาหร่ายญี่ปุ่น อร่อยดีค่ะ
6. Clam cheese croquet
เป็นชีสบอลทอดกรอบ ทานกับซอสเทาซันไอส์แลนด์ค่ะ ก็ตามมาตรฐาน
7. Green tea Azuki Parfait
เป็นขนมหวานที่่สั่งมาปิดท้ายค่ะ  เป็นพาร์เฟ่ต์ชาเขียวถั่วแดง หน้าตาสวยงามมาก น่ารับประทานสุดๆ
มีถั่วแดงบด ไอศครีมชาเขียว และก็สตรอเบอรี่สดด้านบนค่ะ อร่อยสดชื่นค่ะ

มาถึงจุดนี้ก็อิ่มและเอียนมากๆค่ะ

สำหรับราคานั้นขอบอกเลยว่าสูงมากค่ะ เมื่อเทียบกับร้านระดับใกล้เคียงกัน (บรรยากาศร้าน สถานที่ตั้ง
อาหาร รู้สึกว่ายังชื่นชอบร้านอื่นมากกว่าร้านนี้ค่ะ )   คือรสชาติก็อร่อย แต่ถามว่าประทับใจมากไหม
สำหรับนอยถือว่ายังไม่ใช่ค่ะ  รู้สึกว่ายังไม่คุ้มค่าราคาที่จ่ายไปค่ะ  ราคาต่อ่จานเฉลี่ย 200-250 บาท
บวกลบเล็กน้อยค่ะ 